**Πρότυπο καταστατικό για τη σύσταση Ετερόρρυθμης Εταιρείας κατά Μετοχές**

*Το πρότυπο καταστατικό της Ετερόρρυθμης Εταιρείας κατά Μετοχές περιλαμβάνει:*

*α) είτε μόνο το ελάχιστο υποχρεωτικό περιεχόμενο που προβλέπεται στα άρθρα 284 και 271 επ. του ν. 4072/2012 (Α’ 86) (πρότυπο καταστατικό),*

*β) είτε το ελάχιστο υποχρεωτικό περιεχόμενο της περ. α στο οποίο προστίθενται προαιρετικά επιπλέον άρθρα, ο αριθμός και το περιεχόμενο των οποίων επιλέγεται ελεύθερα από τους ιδρυτές, υπό την προϋπόθεση ότι δεν τροποποιούνται ή δεν αναιρούνται τα στοιχεία του ελάχιστου υποχρεωτικού περιεχομένου και δεν παραβιάζονται διατάξεις αναγκαστικού δικαίου (πρότυπο καταστατικό με πρόσθετο περιεχόμενο).*

**ΚΑΤΑΣΤΑΤΙΚΟ ΣΥΣΤΑΣΗΣ ΤΗΣ ΕΤΕΡΟΡΡΥΘΜΗΣ ΕΤΑΙΡΕΙΑΣ ΚΑΤΑ ΜΕΤΟΧΕΣ ΜΕ ΤΗΝ ΕΠΩΝΥΜΙΑ**

**«……..»**

**(*Ι. ΥΠΟΧΡΕΩΤΙΚΟ ΠΕΡΙΕΧΟΜΕΝΟ*)**

**Άρθρο 1**

**Σύσταση – Εταιρικός Τύπος – Επωνυμία**

Συστήνεται με το παρόν καταστατικό Ετερόρρυθμη Εταιρεία με την επωνυμία «…………………… Ετερόρρυθμη Εταιρεία κατά μετοχές (ή……… Ε.Ε.Μ.)» και το διακριτικό τίτλο «……….……….».

Για τις διεθνείς συναλλαγές η ανωτέρω επωνυμία αποδίδεται «……… Limited Partnership by Shares» (ή «… L.P.S.») και ο ανωτέρω διακριτικός τίτλος αποδίδεται «……………….».

**Άρθρο 2**

**Έδρα**

Έδρα της εταιρείας ορίζεται ο Δήμος ……………… του νομού ……………………

**Άρθρο 3**

**Σκοπός**

Σκοπός της εταιρείας είναι ……………………………………………………………..

**Άρθρο 4**

**Διάρκεια**

Η διάρκεια της εταιρείας ορίζεται σε …….. (…) έτη και αρχίζει από την καταχώριση και δημοσίευση του παρόντος καταστατικού στο Γενικό Εμπορικό Μητρώο (Γ.Ε.ΜΗ.).

ή

Η διάρκεια της εταιρείας είναι αορίστου χρόνου και αρχίζει από την καταχώριση και δημοσίευση του παρόντος καταστατικού στο Γενικό Εμπορικό Μητρώο (Γ.Ε.ΜΗ.).

**Άρθρο 5**

**Εταιρικό κεφάλαιο – Μετοχές**

Α. Το κεφάλαιο της εταιρείας ορίζεται σε ……………. ευρώ (00,00 €) και αντιστοιχεί σε ……….. (….) εταιρικές μερίδες. Το κεφάλαιο είναι ολοσχερώς καταβεβλημένο κατά τη σύσταση. Η καταβολή του κεφαλαίο γίνεται εξ’ ολοκλήρου με μετρητά ή εξ ολοκλήρου με εισφορές σε είδος ή το κεφάλαιο αντιστοιχεί σε ……………. ευρώ (00,00 €) μετρητά και …….. ευρώ (00,00 €) εισφορές σε είδος, η συνολική αξία των οποίων αποτιμήθηκε, κατ’ εφαρμογή του άρθρου 17 του ν. 4548/2018.

Β. Οι εταιρικές μερίδες παρίστανται με μετοχές ως εξής:

|  |  |  |  |
| --- | --- | --- | --- |
| Εταιρικές Μερίδες | Αριθμός μετοχών που αντιστοιχεί σε κάθε μερίδα | Ονομαστική αξία μετοχής | Μετοχικό κεφάλαιο |
|  |  |  |  |

Γ. Το ανωτέρω μετοχικό κεφάλαιο καταβλήθηκε από τους ιδρυτές ως ακολούθως:

ΟΜΟΡΡΥΘΜΟΣ/ΟΜΟΡΡΥΘΜΟΙ

ΕΤΑΙΡΟΣ/ΕΤΑΙΡΟΙ

*(τουλάχιστον ένας)*

1. Ο/Η …..............., όνομα πατρός …….. και Α.Φ.Μ …… κατέβαλε συνολικά κεφάλαιο ύψους ………… ευρώ που αντιστοιχεί σε …………μερίδες (και σε ……. μετοχές). Το ποσοστό συμμετοχής του στην εταιρεία είναι …..% κ.ο.κ.

2. Η εταιρεία με την επωνυμία «………….», αρ. Γ.Ε.ΜΗ…….., Α.Φ.Μ. ……. και έδρα: δήμος ………….., οδός ………, αρ. …….., κατέβαλε συνολικά κεφάλαιο ύψους ………… ευρώ που αντιστοιχεί …. μερίδες (και σε ………. μετοχές). Το ποσοστό συμμετοχής του στην εταιρεία είναι …..% κ.ο.κ.

ΕΤΕΡΟΡΡΥΘΜΟΣ/ΕΤΕΡΟΡΡΥΘΜΟΙ

ΕΤΑΙΡΟΣ/ΕΤΑΙΡΟΙ

*(τουλάχιστον ένας)*

1. Ο/Η …................... όνομα πατρός: ……………… και Α.Φ.Μ. …………. κατέβαλε συνολικά κεφάλαιο ύψους ………… ευρώ που αντιστοιχεί σε ….. μερίδες και …… μετοχές. Το ποσοστό συμμετοχής του στην εταιρεία είναι …..% κ.ο.κ.

2. Η εταιρεία με την επωνυμία «...................», αρ. Γ.Ε.ΜΗ…….., Α.Φ.Μ. …… και έδρα: δήμος ………….., οδός ………, αρ. …….., κατέβαλε συνολικά κεφάλαιο ύψους ………… ευρώ που αντιστοιχεί σε ………. μερίδες και ………. μετοχές. Το ποσοστό συμμετοχής της στην εταιρεία είναι …..% κ.ο.κ.

**Άρθρο 6**

**Διαχείριση και εκπροσώπηση**

Εξουσία διαχείρισης και εκπροσώπησης έχουν οι κάτωθι ομόρρυθμοι εταίροι-διαχειριστές, οι οποίοι δεσμεύουν την εταιρεία ως εξής:

1. Ο/Η ………. όνομα πατρός: ………. και ΑΦΜ…………. εκπροσωπεί και δεσμεύει την εταιρεία ……….. (*από κοινού ή/και μεμονωμένα)* κ.ο.κ.

2. Η εταιρεία με την επωνυμία «…………», αρ. Γ.Ε.ΜΗ……., Α.Φ.Μ ………………… και έδρα: δήμος ………….., οδός ………, αρ. …….., την οποία εκπροσωπεί νομίμως ο/η ........................... του ……. με Α.Φ.Μ…………… εκπροσωπεί και δεσμεύει την εταιρεία ……… (*από κοινού ή/και μεμονωμένα*) κ.ο.κ.

**Άρθρο 7**

**Εταιρική Χρήση**

Η εταιρική χρήση είναι δωδεκάμηνης διάρκειας. Κατ’ εξαίρεση η πρώτη εταιρική χρήση αρχίζει από την καταχώριση της πράξης σύστασης της Εταιρείας στο Γενικό Εμπορικό Μητρώο (Γ.Ε.ΜΗ.) και λήγει την ΗΗ/ΜΜ/ΕΕΕΕ.

**(*ΙΙ. ΠΡΟΣΘΕΤΟ ΠΕΡΙΕΧΟΜΕΝΟ*)**

*(Οι ιδρυτές μπορούν να προσθέσουν προαιρετικά επιπλέον άρθρα, ο αριθμός και το περιεχόμενο των οποίων επιλέγεται ελεύθερα, υπό την προϋπόθεση ότι δεν τροποποιούνται ή δεν αναιρούνται τα στοιχεία του ελάχιστου υποχρεωτικού περιεχομένου και δεν παραβιάζονται διατάξεις αναγκαστικού δικαίου).*

**Άρθρο 8**

**…………..**

**Άρθρο 9**

**……………..**

**(*ΙΙΙ. ΑΚΡΟΤΕΛΕΥΤΙΟ ΑΡΘΡΟ*)**

**Άρθρο …..**

**Λοιπά θέματα**

Για όσα θέματα δε ρυθμίζονται με το παρόν καταστατικό εφαρμόζονται οι διατάξεις του ν. 4072/2012 και κατά περίπτωση οι διατάξεις του. ν. 4548/2018.

Αυτά συμφώνησαν, συνομολόγησαν και συναποδέχθηκαν οι συμβαλλόμενοι:

1. Ο/Η …………… όνομα πατρός: ………. και ΑΦΜ……………………… κ.ο.κ.

2. Η εταιρεία με την επωνυμία «…………………………», αρ. Γ.Ε.ΜΗ……., Α.Φ.Μ………. και έδρα: δήμος ………….., οδός ………, αρ. …….., την οποία εκπροσωπεί νομίμως για την υπογραφή του παρόντος ο/η …………………………… του ……….. με Α.Φ.Μ………………… κ.ο.κ.

*ή*

*(Εφόσον ο/οι υπογράφων/οντες έχουν ειδική συμβολαιογραφική πληρεξουσιότητα):*

3. Ο/Η …………………, όνομα πατρός: ……… με Α.Φ.Μ ………………, δυνάμει του με αριθμό ………../ ΗΗ/ΜΜ/ΕΕΕΕ συμβολαιογραφικού εγγράφου, όπου τον ορίζει ως πληρεξούσιο ο/η …………………….., όνομα πατρός: ……………. και Α.Φ.Μ. κ.ο.κ.

και αφού διαβάστηκε και βεβαιώθηκε το περιεχόμενό του υπογράφεται από όλους.

..…………. (*δήμος*), ΗΗ/ΜΜ/ΕΕΕΕ.

**ΧΡΉΣΙΜΕΣ ΠΛΗΡΟΦΟΡΙΕΣ ΚΑΙ ΟΔΗΓΙΕΣ ΣΥΜΠΛΗΡΩΣΗΣ ΤΟΥ ΠΡΟΤΥΠΟΥ ΚΑΤΑΣΤΑΤΙΚΟΥ**

**ΕΤΕΡΟΡΡΥΘΜΗ ΕΤΑΙΡΕΙΑ ΚΑΤΑ ΜΕΤΟΧΕΣ (Ε.Ε.Μ.)**

1. Η Ε.Ε. κατά μετοχές είναι μικτή εμπορική εταιρεία και διέπεται από τις διατάξεις του ν. 4072/2012, σε συνδυασμό με ορισμένες διατάξεις του ν. 4548/2018.

2. Συστήνεται στις Υπηρεσίας Μιας Στάσης των άρθρων 8 και 12 του ν. 4919/2022 και αποκτά νομική προσωπικότητα με την καταχώριση της εταιρικής σύμβασης στο Γ.Ε.ΜΗ.

3. Εφόσον το εισφερόμενο είδος απαιτεί συμβολαιογραφικό έγγραφο ή αυτό απαιτείται από ειδικότερες διατάξεις, δεν μπορεί να γίνει χρήση του παρόντος πρότυπου καταστατικού.

4. Για τη σύσταση ΕΕ κατά μετοχές απαιτούνται δύο τουλάχιστον φυσικά ή νομικά πρόσωπα, εκ των οποίων το ένα με την ιδιότητα του ετερόρρυθμου εταίρου -μετόχου που ευθύνεται περιορισμένα για τα χρέη της εταιρείας και το άλλο με την ιδιότητα του ομόρρυθμου εταίρου το οποίο ευθύνεται παράλληλα και εις ολόκληρο μαζί με το νομικό πρόσωπο της εταιρείας.

5. Η σύσταση μιας Ε.Ε.Μ. κηρύσσεται άκυρη με δικαστική απόφαση εφόσον:

β) Το καταστατικό δεν περιέχει το ύψος και τον τρόπο καταβολής του εταιρικού κεφαλαίου (το ελάχιστο 25.000 ευρώ).

β) δεν τηρήθηκαν οι απαιτήσεις σύστασης που ορίζονται από  τη νομοθεσία και

γ) όταν ο σκοπός της εταιρείας αντίκειται στη δημόσια τάξη ή αντιβαίνει στα χρηστά ήθη.

**Οδηγίες συμπλήρωσης πρότυπου καταστατικού**

*Στην περίπτωση σύστασης της εταιρείας μέσω της ηλεκτρονικής Υπηρεσίας μιας Στάσης το καταστατικό παράγεται αυτόματα από το σύστημα, ενώ στην περίπτωση σύστασης εταιρείας μέσω της Υ.Γ.Ε.ΜΗ. του Επιμελητηρίου η εταιρική σύμβαση κατατίθεται στην αρμόδια υπηρεσία συμπληρωμένη και υπογεγραμμένη από όλους τους ιδρυτές.*

**I. Υποχρεωτικό περιεχόμενο**

**Άρθρο 1**

1. Η επωνυμία της ΕΕ κατά μετοχές σχηματίζεται είτε από το όνομα ενός ή περισσοτέρων ομόρρυθμων εταίρων είτε προσδιορίζεται από το αντικείμενο της επιχείρησης είτε από άλλες λεκτικές ενδείξεις.

2. Στην επωνυμία θα πρέπει να περιέχονται υποχρεωτικά οι λέξεις «Ετερόρρυθμη Εταιρεία κατά μετοχές» ή το ακρωνύμιο «Ε.Ε.Μ.».

3. Η προσθήκη του διακριτικού τίτλου είναι προαιρετική.

4. Για τις για διεθνείς συναλλαγές το λεκτικό αποδίδεται αυτόματα με λατινικούς χαρακτήρες και ο νομικός τύπος αποδίδεται υποχρεωτικά με τις λέξεις «Limited Partnership by Shares ή το ακρωνύμιο L.P.S.».

5. Η επιλογή και δέσμευση επωνυμίας και διακριτικού τίτλου γίνεται σύμφωνα με τα άρθρα 53-55 του ν. 4919/2022.

**Άρθρο 2**

Έδρα ορίζεται ο δήμος που εγκαθίσταται η εταιρεία. Συνιστάται η αποφυγή αναφοράς της διεύθυνσης, καθώς σε περίπτωση αλλαγής της θα πρέπει να ακολουθήσει τροποποίηση καταστατικού.

**Άρθρο 3**

1. Στο σκοπό περιλαμβάνονται το/τα αντικείμενα δραστηριότητας της Ε.Ε.Μ.

2. Στη σύσταση εταιρείας μέσω ηλεκτρονικής Υπηρεσίας Μιας Στάσης (e-ΥΜΣ), η επιλογή του ή των αντικειμένων γίνεται αποκλειστικά μέσω της επιλογής ΚΑΔ,<https://www.aade.gr/epiheiriseis/forologikes-ypiresies/mitroo/allagi-antistoihisi-kad>

3. Στην Ε.Ε.Μ. απαγορεύεται η άσκηση δραστηριότητας για την οποία έχει οριστεί από το νόμο αποκλειστικά άλλη εταιρική μορφή.

**Άρθρο 4**

Η διάρκεια της εταιρείας μπορεί να είναι είτε ορισμένου είτε αορίστου χρόνου και θα πρέπει να ορίζεται ρητά στο καταστατικό. Η διάρκεια ορισμένου χρόνου ορίζεται αποκλειστικά σε έτη (πχ. 50 έτη).

**Άρθρο 5**

1. Το ελάχιστο κεφάλαιο της Ε.Ε.Μ., κατ’ αναλογική εφαρμογή του ν. 4548/2018, ανέρχεται σε 25.000 ευρώ και η ονομαστική αξία κάθε μετοχής δεν μπορεί να οριστεί κατωτέρα των τεσσάρων λεπτών του ευρώ (0,04) ούτε ανωτέρα των εκατό (100) ευρώ.

1. Στην Ε.Ε.Μ. οι εταιρικές μερίδες παρίστανται με μετοχές, οι οποίες είναι υποχρεωτικά ονομαστικές. Κάθε εταιρική μερίδα αντιστοιχεί σε μια ή περισσότερες μετοχές.

2. Στο μετοχικό κεφάλαιο της Ε.Ε.Μ., μετέχουν με μετοχές οι ετερόρρυθμοι και οι ομόρρυθμοι εταίροι.

**Άρθρο 6**

Στην ετερόρρυθμη εταιρεία κατά μετοχές διαχειριστές και εκπρόσωποι ορίζονται είτε όλοι οι ομόρρυθμοι εταίροι, είτε ορισμένοι από αυτούς. Τα καθήκοντα και η ευθύνη των ομόρρυθμων εταίρων ως διαχειριστών ρυθμίζονται από τις διατάξεις για την ανώνυμη εταιρεία. Για τα χρέη της εταιρείας ευθύνονται παράλληλα και εις ολόκληρο μαζί με το νομικό πρόσωπο της εταιρείας.

**Άρθρο 7**

Η εταιρική χρήση είναι δωδεκάμηνης διάρκειας. Κατ’ εξαίρεση η πρώτη εταιρική χρήση αρχίζει από την καταχώριση της πράξης σύστασης της Εταιρείας στο Γενικό Εμπορικό Μητρώο (Γ.Ε.ΜΗ.) και λήγει την 31/12/ΕΕΕΕ ή 30/06/ΕΕΕΕ.

**ΙΙ. Πρόσθετο περιεχόμενο**

1. Η προσθήκη επιπλέον άρθρων στο πρότυπο καταστατικό, αποσκοπεί στη δημιουργία ενός πληρέστερου & αρτιότερου καταστατικού κατά βούληση των ιδρυτών.

2. Για τη συμπλήρωση των άρθρων με πρόσθετο περιεχόμενο, θα πρέπει να ληφθούν υπόψη οι κάτωθι περιορισμοί:

α. το πρόσθετο περιεχόμενο του καταστατικού δεν επιτρέπεται να τροποποιεί ή να αναιρεί τα στοιχεία των άρθρων 1 έως και 7 που περιλαμβάνονται στο υποχρεωτικό περιεχόμενο του καταστατικού. Σε περίπτωση ύπαρξης διατάξεων με αυτά τα χαρακτηριστικά, τότε κατισχύουν οι διατάξεις των άρθρων του υποχρεωτικού περιεχομένου (άρθρα 1 έως και 7).

β. Το πρόσθετο περιεχόμενο απαγορεύεται να παραβιάζει τις διατάξεις αναγκαστικού δικαίου.

3. Διευκρινίζεται ότι το πρόσθετο περιεχόμενο δεν θα πρέπει να αφορά σε επανάληψη διατάξεων που προβλέπονται στον ν. 4072/2012 και στον ν. 4548/2018, αλλά κυρίως σε ζητήματα που ο εν λόγω νόμος αφήνει στη διακριτική ευχέρεια των εταίρων να αποφασίσουν οι ίδιοι για τη ρύθμισή τους.

4. Σε περίπτωση σύστασης της εταιρείας μέσω της ηλεκτρονικής Υπηρεσίες μιας Στάσης (e -ΥΜΣ) συνιστάται ιδιαίτερη προσοχή στα ανωτέρω, καθώς εφόσον κατόπιν δειγματοληπτικού ελέγχου από την αρμόδια Υπηρεσία Γ.Ε.ΜΗ., προκύψει παράβαση αυτών επιβάλλονται οι κυρώσεις του άρθρου 50 του ν. 4919/2022.

**ΙΙΙ. Ακροτελεύτιο άρθρο**

**Άρθρο ….**

(*στην e-ΥΜΣ αριθμείται αυτόματα από το σύστημα*)

1. Το καταστατικό υπογράφεται υποχρεωτικά από όλα τα μέλη- ιδρυτές της εταιρείας και/ή τους έχοντες ειδική συμβολαιογραφική πληρεξουσιότητα.

2. Στην περίπτωση σύστασης μέσω της ηλεκτρονικής Υπηρεσία Μίας Στάσης (e-ΥΜΣ) το καταστατικό υπογράφεται ηλεκτρονικά. Ως ηλεκτρονική υπογραφή νοείται η αποδοχή της σύστασης από κάθε ιδρυτή χωριστά, η οποία πραγματοποιείται μέσα από την είσοδό του στο σύστημα της e-ΥΜΣ με τους κωδικούς του TAXISNET.